section_heading: 2010.−2012.: Wonder World
paragraph_text: Dana 15. svibnja izdaju četvrti EP 2 Different Tears. EP je snimljen na tri jezika: kineski, korejski i engleski. Videospot za singl "2 Different Tears" izdan je isti dan. U videospotu glume njihov menadžer Park Jin-Young te američko-korejski komičar Bobby Lee. Između 15. i 31. svibnja grupa je promovirala EP. Dana 22. svibnja nastupile su na M! Countdown te osvojile nagradu. Nastupile su na mnogim emisijama s pjesmom "2 Different Tears" kao npr. Win Win i Happy Together. Dana 29. srpnja započela je četvrta i posljednja sezona njihove emisije MTV Wonder Girls. Završila je u kolovozu. Dana 30. srpnja, Mnet je počeo prikazivati novu emisiju Made in Wonder Girls koja je prikazivala događaje iza scena.